24/08/2016 | Administración LocalMunicipal
Pontedeume
Aprobación definitiva ordenanza reguladora prezo público venda libro “Os Bolechas veñen ás Festas das Peras de Pontedeume”

O abeiro do disposto no artigo 17.4 do RDL 2/2004, de 5 de marzo que aproba o texto refundido da Lei reguladora das facendas locais, procédese á publicación do texto íntegro da Ordenanza reguladora do prezo público pola venda do libro “Os Bolechas veñen ás Festas das Peras de Pontedeume”, aprobada inicialmente polo Concello Pleno en data 30 de xuño de 2016, e estando sometido a información pública o devandito acordo polo prazo de trinta día hábiles, previa publicación do correspondente anuncio no taboleiro de edictos e no BOP núm.135 de data 18 de xullo de 2016, sen que nese tempo se presentasen reclamacións, considerase definitivamente adoptado o citado acordo. Contra o acordo descrito no parágrafo anterior, poderán os interesados interpoñer directamente o recurso contencio­so-administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. De conformidade com o previsto em o art.127 do Texto refundido da Lei reguladora das Facendas Locais, aprobado polo Real Decreto lexislativo 2/2004, de 5 de marzo, en relación cos arts.41 a 47 desta norma e en exercicio da potestade regulamentaria recoñecida ás entidades locais em os arts.4, 49, 70.2 e concordantes da Lei 7/1985 de 2 de abril reguladora das Bases de Réxime Local, este Concello establecece o prezo público pola venda do libro titulado “Os Bolechas veñen as Festas dás Peras de Pontedeume” O prezo público regulado nesta ordenanza constitúe o ingreso de dereito público, que se satisfará polos compradores que adquiran un exemplar do libro que leva por título “Os Bolechas veñen as Festas dás Peras de Pontedeume” Están obrigados ao pago do prezo público regulado nesta ordenanza as persoas físicas ou xurídicas que adquiran un ou algúns dos exemplares do libro titulado “Os Bolechas veñen as Festas dás Peras de Pontedeume” realizado polo Concello a través de empresa externa. As contías do prezo público que se deberán pagar ao Concello pola adquisición de exemplares do libro titulado “Os Bolechas veñen as Festas dás Peras de Pontedeume” sera de: 1 exemplar: 12,00€ A obrigación de pago nace desde que se inicie a prestación do servizo realícese a actividade: adquisición de exemplares.1. O pago do prezo público efectuarase no punto de venda do mesmo: oficina de turismo.2. O pago realizarase en efectivo, salvo que se habilite outro mecanismo de pago e, en caso de necesitar xustificante da adquisición realizada, previa anotación de datos, será remitida por correo postal, carta de pago emitida polo departamento de Intervención-Tesourería. A presente ordenanza reguladora do prezo público para a venda do libro con título “Os Bolechas veñen as Festas dás Peras de Pontedeume”, que foi aprobada polo Pleno do Concello en sesión celebrada o día 30 de xuño de 2016, unha vez aprobada definitivamente, será publicada integramente no Boletín Oficial da Provincia e comezará a aplicarse unha vez que transcorra o prazo previsto no art.49 da Lei 7/1985 de 2 de abril, e manterase en vigor ata a súa derogación ou modificación expresa. Pontedeume, 19 de agosto de 2016 O ALCALDE Bernardo Fernández Piñeiro